कल शहरवासियों के सवालों का जवाब देंगे एसएसपी और डीसी
6मार्च को शहरवासी प्रशासन के सामने शहर की समस्यांए डीसी और एसएसपी को बता पाएंगे। पठानकोट व्यापार मंडल सोमवार को होटल एशिया में कार्यक्रम करवाएगा जिसमें डीसी एसएसपी बतौर मुख्यातिथि शामिल होंगे। इस दौरान लोग शहर से जुड़े मुद्दों पर दोनों शीर्ष अधिकारियों से बात कर सकेंगे।
यह जानकारी व्यापार मंडल पदाधिकारियों ने शनिवार को कार्यक्रम के दौरान दी। संस्थापक प्रधान एसएस बावा एंव प्रधान अनिल महाजन ने बताया कि 6 मार्च को डीसी अमित कुमार एंव एसएसपी नीलांबरी विजय जगदले मुख्य रूप से शामिल होंगीं। उन्होनें कहा कि इस समारोह में कोई भी व्यक्ति प्रशासनिक अधिकारियों के सामने शहर से जुड़ी समस्यांए रख सकता है। इसके अलावा यदि किसी के पास शहर की किसी समस्या के लिए बेहतरीन सुझाव हो तो वह भी समारोह में इसे डीसी एसएसपी के सामने रख सकता है। उन्होनें कहा कि व्यापारियों की समस्याओं को भी इस समारोह में उठाया जाएगा। इस दौरान महासचिव मनिंदर सिंह, चेयरमैन गुरदीप सिंह गुलाटी, अजय सोनी, नवीन मल्हौत्रा, अश्वनी गुप्ता, अमृत महाजन, दिनेश अबरोल, अमित आदि मौजूद थे।
जानकारी देते पठानकोट व्यापार मंडल के सदस्य।
hin_Deva hin_Deva hin_Deva hin_Deva